Návrh rozhodnutie Európskeho parlamentu a Rady o mobilizácii Európskeho fondu na prispôsobenie sa globalizácii podľa bodu 28 medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (EGF/2010/000 TA 2010 – technická pomoc na podnet Komisie) /* KOM/2010/0182 v konečnom znení */





[pic] | EURÓPSKA KOMISIA | Brusel, 27.4.2010 KOM(2010)182 v konečnom znení Návrh ROZHODNUTIE EURÓPSKEHO PARLAMENTU A RADY o mobilizácii Európskeho fondu na prispôsobenie sa globalizácii podľa bodu 28 medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (EGF/2010/000 TA 2010 – technická pomoc na podnet Komisie) DÔVODOVÁ SPRÁVA Medziinštitucionálna dohoda zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[1] umožňuje mobilizáciu Európskeho fondu na prispôsobenie sa globalizácii (EGF) (bod 28) s ročným stropom 500 mil. EUR nad rámec príslušných okruhov finančného rámca. Pravidlá, ktoré sa uplatňujú na finančné príspevky z EGF, sú stanovené v nariadení Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii [2]. ZHRNUTIE ŽIADOSTI A ANALÝZA Kľúčové údaje: Referenčné číslo EGF EGF/2010/000 Európska komisia Technická pomoc Administratívne výdavky: rozpočet v EUR 1 110 000 Administratívne výdavky v % (strop: 0,35 %) 0,22 % Podľa článku 8 ods. 1 nariadenia (ES) č. 1927/2006 sa môže 0,35 % ročnej maximálnej sumy EGF každoročne poskytnúť na technickú pomoc na podnet Komisie Technická pomoc, ktorá sa má financovať a rozdelenie predpokladaných nákladov 1. Príspevok sa použije na výdavky uvedené v článku 8 ods. 1 a ods. 4, ako aj článku 9 ods. 2 nariadenia (ES) č. 1927/2006, ako sa podrobnejšie uvádza ďalej. 2. Monitorovanie : Komisia plánuje sériu paralelných štúdií o vykonávaní prebiehajúcich prípadov týkajúcich sa EGF. Týmito štúdiami sa bude monitorovať vykonávanie, silné a slabé stránky, úspechy a poučenia pre budúce prípady a tieto štúdie by mali posudzovateľom poskytnúť užitočné základné materiály. Prvých desať takýchto štúdií začne v roku 2010, s nákladmi približne 25 000 EUR na každú z nich, t. j. s celkovými nákladmi 250 000 EUR. 3. Informácie : Webová lokalita EGF, ktorú je Komisia povinná zriadiť a udržiavať podľa článku 9 ods. 2 nariadenia (ES) č. 1927/2006, sa bude pravidelne aktualizovať a rozširovať, pričom sa okrem toho každý nový prvok preloží do všetkých jazykov EÚ. Vytlačia sa materiály pre médiá a výročná správa EGF sa vyhotoví, preloží, vytlačí a rozošle. Všeobecné povedomie o EGF a jeho viditeľnosť sa zlepšia. Informácie o EGF sa budú uvádzať v rôznych publikáciách Komisie a v rámci audiovizuálnych činností. Náklady na tieto položky v roku 2010 sa odhadujú na 240 000 EUR. 4. Tvorba vedomostnej základne : Vykoná sa štúdia zameraná na zber údajov o etapách prípadov prepúšťania a skúsenostiach jednotlivých pracovníkov počas fázy prepúšťania a opätovného zamestnania, prostredníctvom zákazky na poskytnutie služby v odhadovanej hodnote 50 000 EUR. Komisia potrebuje tieto štúdie na zlepšenie vykonávania nariadenia (ES) č. 1927/2006 v členských štátoch. 5. Administratívna a technická podpora : Expertná skupina kontaktných osôb EGF[3], pozostávajúca z 27 členov, po jednom z každého členského štátu, usporiada v roku 2010 dve stretnutia, ktorých rozpočet sa predpokladá vo výške 35 000 EUR na jedno stretnutie. Náklady na obidve stretnutia spolu sa odhadujú na 70 000 EUR. 6. Komisia bude navyše organizovať výmenu úspešnej praxe medzi členskými štátmi, ktorá umožní vytvoriť sieť vzájomných kontaktov pre účastníkov so skúsenosťami s vykonávaním EGF a pomoc pre nich v osobe experta, ktorý bude vypracúvať dokumentáciu a správy. Jedno z týchto stretnutí v roku 2010 bude venované výmene informácií a skúseností s audítormi členských štátov zodpovednými za audity EGF. Audítori členských štátov sú ešte vždy novým prvkom v rámci EGF vzhľadom na časové oneskorenie, ktoré súvisí so skutočnosťou, že na to, aby boli prípady „zrelé“ na audit, je potrebný určitý čas, a preto audítori vyjadrili výslovné želanie získať príležitosť na výmenu informácií a skúseností medzi sebou a s audítormi Komisie. Náklady na túto činnosť vytvárania sietí sa odhadujú na 200 000 EUR. 7. Hodnotenie: Činnosti zamerané na strednodobé hodnotenie EGF podľa článku 17 ods. 1 písm. a) nariadenia (ES) č. 1927/2006 sa začnú v roku 2010. Rámcové zmluvy na zabezpečenie hodnotenia EGF boli schválené v roku 2009 príliš neskoro na to, aby bolo možné začať prácu ešte v minulom roku; z tohto dôvodu sa prvé záväzky odložili na neskôr a náklady na ne sa podľa pôvodného plánu odhadujú na 300 000 EUR. Položky | Odhadovaný počet | Odhadované náklady na položku (v EUR) | Celkové náklady (v EUR) | Monitorovanie: Štúdie o vykonávaní | 10 | 25 000 | 250 000 | Informačné činnosti | rôzne | rôzne | 240 000 | Tvorba vedomostnej základne | 1 | 50 000 | 50 000 | Administratívna a technická podpora: Stretnutia expertnej skupiny kontaktných osôb EGF | 2 | 35 000 | 70 000 | Administratívna a technická podpora: Semináre o vykonávaní EGF | 2 | 100 000 | 200 000 | Hodnotenie | 1 | 300 000 | 300 000 | Odhadované náklady spolu | 1 110 000 | Financovanie 8. Celkový ročný rozpočet, ktorý je k dispozícii pre EGF, je 500 miliónov EUR. V článku 8 ods. 1 nariadenia (ES) č. 1927/2006 sa uvádza, že 0,35 % z tejto sumy (t. j. 1 750 000 EUR) sa môže každoročne poskytnúť na technickú pomoc na podnet Komisie. V súčasnosti je dostupná plná suma na rok 2010; zatiaľ sa na technickú pomoc nevyčlenili žiadne prostriedky. 9. Navrhovaný príspevok na technickú pomoc na podnet Komisie v roku 2010 predstavuje 1 110 000 EUR. Po mobilizácii tejto sumy zostáva potenciálne k dispozícii suma 640 000 EUR v prípade ďalšej potreby v neskoršej etape v tomto roku. 10. Po zohľadnení maximálnej výšky príspevku z EGF stanovenej v súlade s článkom 8 ods. 1 nariadenia (ES) č. 1927/2006 ako aj rozsahu prerozdelenia rozpočtových prostriedkov, Komisia navrhuje uvoľniť z EGF celkovú sumu, ktorá je uvedená vyššie a ktorá sa pridelí v rámci okruhu 1a finančného rámca. 11. Komisia predložením tohto návrhu na mobilizáciu EGF začína zjednodušený postup trialógu v súlade s bodom 28 medziinštitucionálnej dohody zo 17. mája 2006, aby sa v rámci oboch zložiek rozpočtového orgánu dosiahla dohoda o potrebe čerpania prostriedkov z EGF a o požadovanej sume. Komisia vyzýva tú z dvoch zložiek rozpočtového orgánu, ktorá na príslušnej politickej úrovni dosiahne dohodu o predbežnom návrhu na mobilizáciu ako prvá, aby o svojom úmysle informovala druhú zložku rozpočtového orgánu a Komisiu. V prípade nesúhlasu jednej z dvoch zložiek rozpočtového orgánu sa zvolá oficiálne zasadnutie trialógu. 12. Komisia predkladá samostatne žiadosť o presun s cieľom zahrnúť do rozpočtu na rok 2010 osobitné viazané a platobné rozpočtové prostriedky, v súlade s bodom 28 medziinštitucionálnej dohody zo 17. mája 2006. Návrh ROZHODNUTIE EURÓPSKEHO PARLAMENTU A RADY o mobilizácii Európskeho fondu na prispôsobenie sa globalizácii podľa bodu 28 medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (EGF/2010/000 TA 2010 – technická pomoc na podnet Komisie) EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o fungovaní Európskej únie, so zreteľom na medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[4], a najmä na jej bod 28, so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii[5], a najmä na jeho článok 8 ods. 2, so zreteľom na návrh Komisie[6], keďže: (1) Európsky fond na prispôsobenie sa globalizácii (EGF) sa zriadil s cieľom poskytovať dodatočnú podporu prepusteným pracovníkom, ktorých zasiahli dôsledky veľkých zmien v štruktúre svetového obchodu, a pomôcť im pri ich opätovnom začleňovaní do trhu práce. (2) Rozsah pôsobnosti EGF bol rozšírený v prípade žiadostí podaných od 1. mája 2009, aby bola zahrnutá podpora pracovníkov prepustených v priamom dôsledku globálnej hospodárskej a finančnej krízy. (3) Medziinštitucionálna dohoda zo 17. mája 2006 umožňuje mobilizáciu EGF v rámci ročného stropu 500 miliónov EUR. (4) V nariadení (ES) č. 1927/2006 sa stanovuje, že 0,35 % ročnej maximálnej sumy sa môže každoročne poskytnúť na technickú pomoc na podnet Komisie. Komisia preto navrhuje mobilizovať sumu 1 110 000 EUR. (5) EGF by sa mal preto mobilizovať s cieľom poskytnúť technickú pomoc na podnet Komisie, PRIJALI TOTO ROZHODNUTIE: Článok 1 V rámci všeobecného rozpočtu Európskej únie na rozpočtový rok 2010 sa mobilizuje Európsky fond na prispôsobenie sa globalizácii (EGF) s cieľom poskytnúť sumu 1 110 000 EUR vo forme viazaných a platobných rozpočtových prostriedkov. Článok 2 Toto rozhodnutie sa uverejní v Úradnom vestníku Európskej únie . V Bruseli Za Európsky parlament Za Radu predseda predseda [1] Ú. v. EÚ C 139, 14.6.2006, s. 1. [2] Ú. v. EÚ L 406 z 30.12.2006, s. 1. [3] http://ec.europa.eu/transparency/regexpert/detail.cfm?ref=2100 [4] Ú. v. EÚ C 139, 14.6.2006, s. 1. [5] Ú. v. EÚ L 406, 30.12.2006, s. 1. [6] Ú. v. EÚ C […], […], s. […].